ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.07 ÷ 31.07.2016 г.

1. Кратка обобщена информация за осъществената контролна дейност за периода и резултати от извършената контролна дейност:

[bookmark: _GoBack]През месец юли 2016 г. от експертите на РИОСВ- Монтана са извършени  77 бр. проверки на 75 бр. обекта. Дадени са  седем предписания за отстраняване на констатирани нарушения и предприемане на мерки. За констатирани административни нарушения на Закона за опазване на околната среда (ЗООС) и специалните закони в областта на опазването на околната среда са съставени 4 бр. актове (АУАН). Издадени са 6 бр. наказателни постановления (НП), с които са наложени глоби и имуществени санкции на обща стойност 3700 лв. 
За периода няма наложени санкции, за констатирани наднормени замърсявания на компонентите на околната среда по реда на чл. 69 от ЗООС, но са отменен два броя текущи санкции за констатирани наднормени замърсявания от отпадъчни води. 
Постъпилите през месец юли суми по наложени глоби и имуществени санкции, наложени по реда на ЗООС и специалните закони са 2600 лв., а от текущи санкции по чл. 69 от ЗООС са 1451,80 лв.
Експертите от РИОСВ- Монтана са взели участие в една държавна приемателна комисия за приемане на строеж, в две комисии по чл. 17 от ЗОЗЗ (смяна предназначението на земеделски земи) и в три общински Експертни съвети по устройство на територията.
За периода са постъпили 17 писмени жалби и сигнали, за които са предприети действия.

2. Акценти от извършената месечна контролна и административно наказателна дейност
Основните акценти в контролната дейност на РИОСВ- Монтана през юли месец са:
· Проверка по спазване на режима на защитена територия, опазване на вековни дървета и волиери за папагали и подхранване на белоглав лешояд;
· Сезонни проверки на билкозаготвителните пунктове.
· Комплексен контрол на обекти във връзка с изпълнение на годишния план за контролната дейност;
· Контролен мониторинг на промишлените източници на шум в околната среда;
· Контролен мониторинг на отпадъчни води и контрол по условията на издадени разрешителни за ползване на воден обект за заустване на отпадъчни води;
· Контрол по спазване изискванията на ЗУО;

Засилен превантивен контрол 
	Издадени са общо 42 бр. административни актове, писма и становища за отчетния период от експертите в отдел „ОВОС и ЕО“, от които 20 бр. становища за ИП извън обхвата на приложения 1 и 2 на ЗООС; 4 бр. писма за процедура по ОВОС; 3 бр. решения за преценяване на необходимостта от ОВОС; 7 бр. писма по процедури за ЕО; 8 бр. Решения за преценяване на необходимостта от ЕО. Проведено е заседание на Експертния екологичен съвет при РИОСВ - Монтана за доклад по ОВОС за ИП „Участък за фосфатиране към „ЕМКО” ЕООД – гр. Монтана, след което е издадено от директора на инспекцията Решение по ОВОС № МО 1-2/2016 г., с което е одобрено осъществяването на ИП. 
През отчетния период са разгледани 66 бр. горостопански програми и план – извлечения, за които са изготвени и съответните съгласувателни писма. Процедирани са 75 ИП по подмярка 6.3 „Стартова помощ за развитието на малки стопанства“ за инвестиции, свързани с развитието и модернизацията на стопанството, като са изготвени съответните съгласувателни писма и решение по ОС.
През месеца са изпратени до ВиК операторите писма относно изискванията на нормативната уредба по отношение контрола, който упражняват ВиК операторите на производствените отпадъчни води, зауствани в канализационните мрежи на населените места и селищните пречиствателни станции. Информирани са за това и областните управители на областите Видин и Монтана във връзка с дейността на  Асоциациите по В и К, както и кметовете на общините в териториалния обхват на областите Видин и Монтана.
	По фактор „Отпадъци“ главен акцент през изминалия период по отношение на превантивния контрол са: утвърдени 22 бр. работни листа за класификация на отпадъците и издадени 2 бр. становища; издадени 3 бр. решения за освобождаване на средства от  натрупани отчисления.

Текущ контрол
 През месец юни са извършени деветнадесет  комплексни проверки с цел провеждането на планов текущ контрол по компоненти и фактори на околната среда за изпълнение изискванията на ЗООС и специалните закони.

Компонент „Води” 
Извършени са през месеца общо десет самостоятелни проверки, от които: 2 бр. проверки по изпълнение на условия в разрешителни за заустване на отпадъчни води във воден обект; 4 бр. планови проверки на обекти във връзка с контролно измерване на емисиите в отпадъчните води, зауствани във воден обект; една извънредна проверка  във връзка с контролно измерване на емисиите в отпадъчните води, зауствани след пречиствателно съоръжение в канализационна система;  три извънредни проверки - две по подадени сигнали за замърсяване водите на повърхностни водни обекти – реки и една проверка, по изпълнение на дадено предписание, за прекратяване изпускане на непречистени отпадъчни води от ГК I на гр. Монтана в р. Огоста. При извършена проверка по сигнал са дадени две предписания за отстраняване на констатирани нарушения и предприемане на мерки.
За констатирано заустване на отпадъчни води, без издадено и действащо разрешително, на юридическо лице е съставен 1 брой АУАН. 

Компонент „Въздух”   
През отчетния период са извършени  6 бр. самостоятелни проверки, от които 3 броя на бензиностанции, при които е напомнено на операторите за сроковете на въвеждане Етап II за УБП при зареждане на МПС; 1 бр. на обект с хладилни и климатични инсталации с ФПГ и ВНОС и 2 бр. проверки на обекти във връзка с контролно измерване на нивата на шум излъчвани в околната среда.
Проверен е един доклад за СПИ /собствени периодачни измервания/. Експерти от направлението са участвали в 13 бр. комплексни проверки, при което са дадени три предписания за отстраняване на констатирани нарушения и предприемане на мерки.

„Управление на отпадъците и опазване на почвите”
През м. юли от направлението са извършени 18 броя проверки – 15 броя планови и 3 броя извънредни.
Изънредните проверки са във връзка с изпълнение на две предписания за почистване на речни легла и прилежащи им терени, както и  за почистване на общинските пътища и прилежащите им сервитути на територията на  община Видин. Предписанията са изпълнени. Замърсявания не са констатирани. Осъществен е и последващ констрол за почистване на замърсена площ с битови отпадъци и е установено, че е почистена.
Извършени са 5  броя проверки по Наредбата за опаковки и отпадъци от опаковки. Дружествата изпълняват задълженията си, като участват в колективна система, съгласно сключени договори с организации по оползотворяване. При проверките са представени необходимите документи, вътрешно – фирмени спецификации, месечни справки декларации и са попълнени въпросници, по приложение на писмо на МОСВ. 
От извършените планови още 8 броя проверки по ЗУО, както и 3 броя проверки по компонет „почви“ на 2 броя кравеферми и склад за ПРЗ с изтекъл срок на годност нарушения не са констатирани. При участие в комплексните проверки за м. юли, експерти от направлението са дали 1 брой предписание.


„Опасни химични вещества“
През отчетния период по контрол на опасните химични вещества и смеси, експерти са участвали в 8 броя комплексни проверки. Извършена е и 1 брой проверка на обект, във връзка с писма на МОСВ, относно нотификации от КЗП за изделия със съдържание на опасни вещества, за които са въведени ограничения за употреба и пускане на пазара, съгласно Регламент (EO) 850/2004.

„Биоразнообразие и защитени територии”
Извършени са 16 броя планови проверки и 1 брой извънредна по подаден сигнал за нерегламентирано изкупуване на плод шипка. При проверката по сигнала не са намерени налични количества и нерегламентирано изкупуване  на шипка.
По ЗЗТ е извършена проверка на охранителен участък на Резерват „Чупрене” и ревизия на дейността по охраната на резервата, съгласно Заповед на директора на РИОСВ – Монтана, както и състоянието на противопожарните депа. Охранителният участък се наблюдава постоянно, съгласно месечните графици и маршрути от служителя по охрана на резервата. Води се необходимата документация. Противопожарните депа са оборудвани с необходимия инвентар за гасене на пожар. В резултат на проверката и направените констатации е изготвен доклад за първото полугодие до министъра на ОСВ.
По ЗБР са извършени 9 броя проверки, от които 2 бр. проверки на воалиери за папагали в гр. Вълчедръм и за подхранване на белоглав лешояд в землище на с. Долно Озирово, общ. Вършец, както и 7 проверки на защитени обекти – вековни дървета на територията на обл. Монтана и обл. Видин.
Във връзка с изискванията на ЗЛР са проверени 4 броя билкозаготвителни пункта и една общинска администрация. През месеца е извършена 1 проверка, съвместно с представител на ИАОС,  с пробонабиране на 2 броя проби на ГМО от „Опитна станция по земеделие“ гр. Лом. Взети са проби – зелена маса от зърнени култури, които ще се анализират в ИАОС гр. София.
	Във връзка с получени 3 сигнала за бедстващи щъркели, защитен вид по приложение №3 на ЗБР, са предприети съответните действия. Съставени са два акта за разораване на ливади, попадащи в ЗЗ, в нарушение на режима, посочен заповедите на министъра на ОСВ за обявяването им. 

Превантивна дейност „ЕО и ОВОС“
През месец юли са извършени 2 бр. проверки – 1 брой относно статуса на правно действие на решения за преценяване на необходимостта от ОВОС и 1 проверка по изпълнение на условия в решение по ОВОС, издадено от министъра на ОСВ.
Съставен е АУАН /акт за установяване на административно нарушение/ за нарушение изискванията на ЗООС по уведомяване на най-ранен етап за инвестиционната инициатива - извършване на дейности по реконструкция на съоръжения за технологично пречистване на отпадъчни води, формирани при работата на ТМСИ. 

3. Кратък анализ на постигнатите резултати в областта на опазване на околната среда от осъществената контролна дейност:
В резултат от извършен контрол и дадени предписания са предприети действия, вследствие на което е прекратено изпускането на непречистени отпадъчни води от главен колектор I на гр. Монтана в р. Огоста. Почистен е терен замърсен с битови отпадъци в с. Мърчево, общ. Бойчиновци.

4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност:
Вследствие реализиран проект „Възстановяване на едрите лешоядни видове птици в България и изградена площадка за подхранване на птиците, на свобода са пуснати 43 броя птици, адаптирани  към нормалните природни условия в района на ПП „Врачански Балкан“ и обогатяващи фауната в него. При извършената проверка на охранявания участък на Резерват „Чупрене“ са дадени допълнителни указания на местните институции – общ. администрация „Чупрене“ и ТП на ДГС „Чупрене“ за необходимите мерки за правилно и нормално провеждане и протичане на „Празника на Балкана“ през месец август. 
